Áttekintettem több angol nyelvű beszélgetést és bróker-összehasonlítást. Ha összefoglalom a külföldi kereskedők véleményét az eToróról, semmi olyat nem tudok mondani, ami a cikkben ne hangzott volna el. A kereskedők főleg a magas spreadekre panaszkodnak a forex- és részvény-CFD-k esetében. Egyeseket zavar a hétvégi ügyfélszolgálat elérhetetlensége, megint mások szerint a kereskedési platform funkcionalitása elégtelen (nem lehet gyertyagrafikont beállítani, hiányzik néhány gyakran használt indikátor).
A kereskedések másolásának lehetőségét, a platform egyszerűségét és a gyors PayPal-kifizetéseket (általában 24 órán belül teljesülnek) ezzel szemben sokan dicsérik.